BAM โบรกฯ มองผ่านจุดต่ำสุดแล้ว
ผลการดำเนินงานของ BAM ได้ผ่านจุดต่ำสุดไปแล้ว ทำให้ทางบริษัทหันไปตั้งการติดตามหนี้ให้เพิ่มขึ้น ด้วยการมุ่งขาย NPA ที่มีมาร์จิ้นสูง
ผลการดำเนินงานของ BAM ได้ผ่านจุดต่ำสุดไปแล้ว ทำให้ทางบริษัทหันไปตั้งการติดตามหนี้ให้เพิ่มขึ้น ด้วยการมุ่งขาย NPA ที่มีมาร์จิ้นสูง
11 ก.ย. 2564

คอลัมน์คุณค่าบริษัท 
มีการวิเคราะห์กันว่า ผลการดำเนินงานของ บริษัทบริหารสินทรัพย์ กรุงเทพพาณิชย์ จำกัด (มหาชน) หรือ BAM ได้ผ่านจุดต่ำสุดไปแล้ว เนื่องจากมีหลายปัจจัยที่แสดงว่าธุรกิจของบริษัทกำลังฟื้นตัวขึ้น ทั้งอัตราการเติบโตของกำไร และยอดติดตามหนี้ที่ออกมาน่าผิดหวังในปี 2563 ทำให้ทางบริษัทหันไปตั้งการติดตามหนี้ให้เพิ่มขึ้นเป็น 1.7 หมื่นล้านบาทในปี 2564 จาก 1.3 หมื่นล้านบาทในปี 2563 ด้วยการมุ่งขาย NPA ที่มีมาร์จิ้นสูง
แม้ว่าภาวะเศรษฐกิจในปัจจุบันจะยากลำบากมาก แต่จนถึงในขณะนี้ทั้งยอดติดตามหนี้ รายได้และกำไรยังเป็นไปตามเป้า โดยยอดติดตามหนี้ในครึ่งแรกของปี 2564 เพิ่มขึ้นเป็น 7.3 พันล้านบาท เพิ่มขึ้น 22% จากงวดเดียวกันของปีก่อน และบริษัทคาดว่าตัวเลขจะทรงตัวในไตรมาส 3 ปี 2564 ก่อนที่จะฟื้นตัวได้อย่างแข็งแกร่งในไตรมาส 4 ปี 2564 เนื่องจากมีดีลขาย NPA ในมือหลายดีลที่จะได้ข้อสรุปไตรมาส 4 ปี 2564
นอกจากนี้ ทาง BAM เตรียมจะเข้าซื้อสินทรัพย์ด้อยคุณภาพประมาณ 1.7 หมื่นล้านบาทในปี 2564 และจะซื้อเพิ่มอีกปีละ 5-10% ต่อในปี 2565-2566 เพื่อสร้างโอกาสในการเติบโตระยะยาว ทั้งนี้บริษัทมีเงินสดในมือ 4.5 พันล้านบาท และจะมีเงินสดจากการติดตามหนี้ได้ประมาณ 1 หมื่นล้านบาทในครึ่งหลังของปี 2564 ซึ่งบริษัทจะใช้เงินสดก้อนนี้ซื้อสินทรัพย์ในปีนี้
อย่างไรก็ตาม ส่วนของ D/E ทางนักวิเคราะห์ยังคงไว้ที่ประมาณ 1.9-2.0 เท่า ในปีนี้และอนาคต 2-3 ปี
ขณะเดียวกัน BAM เผยว่าแผนการจัดตั้งบริษัทโฮลดิ้งคอมพานี และตั้งจอยเวนเจอร์ร่วมกับบริษัทพัฒนาอสังหาริมทรัพย์เพื่อบริษัทพอร์ต NPA มีความคืบหน้า ซึ่งทำให้บริษัทมีความคล่องตัวในการซื้อ และบริหารหนี้เสีย เพื่อเพิ่มประสิทธิภาพกำไร โดยโครงสร้างของบริษัทใหม่อาจจะทำให้ BAM สามารถแยกงบดุลออกจากงบรวมของบริษัท และรับรู้รายได้ในรูปส่วนแบ่งกำไรจากจอยเวนเจอร์แทน
ส่วนผลการดำเนินงานไตรมาส 2 สิ้นสุดวันที่ 30 มิถุนายน 2564 บริษัทมีรายได้จากการดำเนินงานขยับขึ้นมาอยู่ที่ 2,853.33 ล้านบาท จากงวดเดียวกันของปีก่อน 2,118.99 ล้านบาท ส่งผลให้บริษัทมีกำไรสุทธิขยับขึ้นมาอยู่ที่ 790.21 ล้านบาท หรือ 0.24 บาทต่อหุ้น จากงวดเดียวกันของปีก่อนมีกำไรสุทธิ 109.83 ล้านบาท หรือ 0.03 บาทต่อหุ้น จะเห็นได้ว่าการขายทรัพย์ NPAs มีแนวโน้มดีขึ้นมาก ซึ่งเป็นผลมาจากกลยุทธ์ Pricing Strategy และ Promotions ผ่านช่องทางการขายออนไลน์
ขณะที่ ผลการดำเนินงานงวด 6 เดือนแรก สิ้นสุดวันที่ 30 มิถุนายน 2564 บริษัทมีรายได้จากการดำเนินงานขยับขึ้นมาอยู่ที่ 5,017.87 ล้านบาท จากงวดเดียวกันของปีก่อน 4,859.78 ล้านบาท ส่งผลให้บริษัทมีกำไรสุทธิขยับขึ้นมาอยู่ที่ 1,037.27 ล้านบาท หรือ 0.32 บาทต่อหุ้น จากงวดเดียวกันของปีก่อนมีกำไรสุทธิ 774.43 ล้านบาท หรือ 0.24 บาทต่อหุ้น สะท้อนให้เห็นว่าบริษัทมีการฟื้นตัวอย่างชัดเจน
อย่างไรก็ดี ทางบล.เคจีไอ มองว่าการที่ธนาคารต่าง ๆ มีแนวโน้มจะเทขาย NPL ก้อนใหญ่ออกมาหลังจากที่กลับมาเปิดเศรษฐกิจอีกครั้ง ทำให้ธุรกิจ AMC มีศักยภาพที่จะเติบโตได้ในครึ่งหลังของปี 2564 ถึงปี 2565 ในแง่ของการซื้อสินทรัพย์ด้อยคุณภาพ และรายได้จากการติดตามหนี้
นอกจากนั้น มองว่าปัจจัยที่จะขับเคลื่อน BAM ในระยะสั้น จะมาจากผลการดำเนินงานที่แข็งแกร่งต่อเนื่องในครึ่งหลังของปี 2564 และความคืบหน้าของการผนึกพันธมิตรผ่านจอยเวนเจอร์ ซึ่งจะเป็นอีกหนึ่งปัจจัยกระตุ้น และยังมีส่วนช่วยสร้างการเติบโตในระยะยาวอีกด้วย
ทั้งนี้ เนื่องจากราคาหุ้น BAM ถูกมาก โดยทั้ง P/E และ P/BV ยังมี discount จากหุ้นอื่นในกลุ่มอีกมากกว่าหรือเท่ากับ 60% ดังนั้นจึงปรับเพิ่มคำแนะนำจากถือเป็น “ซื้อ” ราคาเป้าหมาย 22.00 บาท
….
ผู้ถือหุ้นรายใหญ่
รายชื่อกรรมการ